“สุรนันทน์ เวชชาชีวะ” ลาออกพรรค “สร้างอนาคตไทย”
“สุรนันทน์ เวชชาชีวะ” ยื่นลาออกออกจากพรรคสร้างอนาคตไทย เหตุต้องดูแลแม่-กลับไปขายกาแฟ
“สุรนันทน์ เวชชาชีวะ” ยื่นลาออกออกจากพรรคสร้างอนาคตไทย เหตุต้องดูแลแม่-กลับไปขายกาแฟ
24 ธ.ค. 2565

ผู้สื่อข่าวรายงานว่า นายสุรนันทน์ เวชชาชีวะ ได้ทำหนังสือถึงหัวหน้าพรรคสร้างอนาคตไทย เพื่อขอลาออกจากตำแหน่งกรรมการบริหารพรรค, รองหัวหน้าพรรค, ประธานภาคกรุงเทพฯ, คณะกรรมการคัดสรรผู้สมัครรับเลือกตั้ง และสมาชิกพรรค เนื่องจากต้องใช้เวลาในการดูแลคุณแม่ซึ่งมีอายุมากแล้ว พร้อมขอบคุณหัวหน้าพรรค ที่ให้ความไว้วางใจจนถึงทุกวันนี้
โดยนายสุรนันทน์ ได้โพสต์ข้อความผ่านเฟซบุ๊กส่วนตัว ระบุว่า “ผมขอขอบคุณทีมงานพรรคสร้างอนาคตไทย ภาคกรุงเทพฯ ที่เราเป็นทีมงานที่เหนียวแน่นกันมานาน ผมต้องขอโทษ ที่ยังทำให้ท่านทุกคนสำเร็จตามเป้าหมายไม่ได้ คือ การเป็น ส.ส. แต่ผมยังขายกาแฟและอาหาร และพร้อมให้คำปรึกษากับทุกคน
ผมต้องขอโทษพี่น้องประชาชนที่ให้การสนับสนุน ให้กำลังใจผมในช่วงที่ผมได้ลงพื้นที่ด้วย ผมตั้งใจว่าถึงแม้จะไม่เป็นนักการเมืองสังกัดพรรคแล้ว แต่ก็จะทำงานต่อด้านจิตอาสาเพื่อความเป็นอยู่ที่ดีขึ้นของทุกคน ขอบคุณครับ”
